 
 
 
 
                             
 

 
Ing. Ľubica Ehrenholdová
 kvestorka  
  


Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa              § 117 v nadväznosti na § 5 ods. 4 tohto zákona  
 

výzvu na predloženie cenovej ponuky 


1. Názov zákazky: 	 
 „Hydina čerstvá, chladená, mrazená“  
 
2. Identifikácia verejného obstarávateľa: Názov: Univerzita Konštantína Filozofa v Nitre 
Sídlo: Tr. A. Hlinku 1, 949 74 Nitra 
IČO: 00157716 
DIČ: 2021246590 
IČ DPH: SK2021246590 
Banka: Štátna pokladnica 
Štatutárny orgán: prof. RNDr. Libor Vozár, CSc., rektor univerzity 
 
3. Kontaktná osoba: 
         Ing. Igor Paulovič, tel. kontakt: +421 37 6408 091, e-mail: ipaulovic@ukf.sk   
         Jarmila Belanová, tel. kontakt: +421 37 6408 058, e-mail: jbelanova@ukf.sk
  
4. Opis predmetu zákazky: 
4.1. Predmetom zákazky je dodávka hydiny čerstvej, chladenej, mrazenej vrátane dopravy a vyloženia tovaru  na pracoviská verejného obstarávateľa .  
4.2. Predmet zákazky musí byť bez soli a nástreku vody a musí pochádzať zo slovenských chovov a Welfare chovu hydiny.
4.3. Dodávateľ musí mať schválený platný bitúnok hydiny.
4.4. Predmet zákazky musí byť dodaný v deň výroby čerstvý.
4.5. Výroba, balenie, skladovanie a všetka manipulácia vrátane prepravy predmetu zákazky bude zodpovedať podmienkam a požiadavkám stanoveným v zákone č.152/1995 Z.z. o potravinách v znení neskorších predpisov, príslušných vykonávacích predpisov k tomuto zákonu a ďalších záväzných predpisov SR a EÚ.
4.6. Predmet zákazky požaduje verejný obstarávateľ oceniť v súlade s tabuľkou na ocenenie predmetu obstarávania, ktorá tvorí prílohu č.1 tejto výzvy. Množstvo predmetu zákazky je uvedené ako predpokladané na obdobie 12 mesiacov, pričom skutočne odobraté množstvo sa bude odvíjať od aktuálnych potrieb a finančných možností verejného obstarávateľa počas trvania rámcovej dohody, ale najviac v rozsahu celkovej zmluvnej ceny. Verejný obstarávateľ sa nezaväzuje odobrať  predmet zákazky v celom rozsahu.  
4.7. Plnenie sa uskutoční počas lehoty plnenia rámcovej dohody na základe objednávok podľa   aktuálnych prevádzkových potrieb verejného obstarávateľa. 
4.8. V objednávkach bude uvedený požadovaný tovar, množstvo, termín a miesto dodania. Objednávky verejný obstarávateľ doručí uchádzačovi v pracovných dňoch elektronicky najneskôr do 14:00 hod.  
4.9. Požadujeme fakturovať len objednané a prevzaté množstvo tovaru. Každé miesto dodania sa bude fakturovať zvlášť (podľa miesta plnenia na základe špecifikácie na objednávke). 
4.10. Požadujeme dodávať objednaný tovar v bezchybnom stave, v stanovenej lehote, na miesto dodania a v množstvách požadovaných v objednávke. Pri dodaní objednaného tovaru uchádzač odovzdá dodací list s uvedením ceny tovaru podľa položiek a so všetkými potrebnými náležitosťami, ktorý po ukončení prevzatia objednaného tovaru podpíše zástupca uchádzača i verejného obstarávateľa. 
4.11. Verejný obstarávateľ si vyhradzuje právo odmietnuť prevziať tovar z dôvodu nedodržania ceny , akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak. 

Predpokladaná hodnota: 26 984 EUR bez DPH  
 
5. Miesto a spôsob dodania predmetu zákazky: 
5.1. Miestom dodania sú objekty - pracoviská UKF v Nitre: 
5.1.1. Kuchyne Univerzitnej jedálne – do 6,00 hod. ráno:
· Nábrežie mládeže 1, Nitra, 
· Dražovská 2, Nitra, 
· Ul. B. Slančíkovej 1, Nitra.
5.1.2. Bufety Univerzitnej jedálne – do 7,00 hod. ráno:
· Trieda A. Hlinku 1, Nitra, 
· Dražovská 2, Nitra
· B.Slančíkovej, Nitra 
5.2. Spôsob dodania je uvedený v rámcovej dohode v čl. 3: Miesto a spôsob dodania. 
       
6. Možnosť predloženia ponuky:  
Uchádzač musí predložiť ponuku na celý predmet zákazky.  
 
7. Typ zmluvy a zmluvné podmienky:  
7.1. Zákazka sa bude realizovať na základe rámcovej dohody, ktorej návrh tvorí prílohu č. 2  tejto výzvy.  Doba trvania na 12 mesiacov od nadobudnutia účinnosti rámcovej dohody. 
 
8. Spôsob určenia ceny: 
8.1. Cena za celý predmet zákazky bude dohodnutá v zmysle ustanovení zákona NR SR č.18/1996 Z. z o cenách v znení neskorších predpisov  vyhlášky MF SR  č. 87/1996 Z. z. v znení neskorších predpisov. 
8.2. Pri určovaní ceny v prílohe č.1  k tejto výzve je potrebné, aby uchádzač uviedol jednotkové ceny každej položky. 
8.3. Jednotkové ceny musia zahŕňať všetky náklady uchádzača spojené s realizáciou dodávok vrátane dopravy prepravnými prostriedkami uchádzača spôsobom v súlade s príslušnými legislatívnymi a hygienickými predpismi, vyloženie tovaru do skladu na mieste dodania a všetky náklady spojené s realizáciou dodávok. Ceny požadujeme stanoviť na 2 desatinné miesta. 
8.4. Jednotkové ceny sú dohodnuté ako ceny maximálne a platné počas trvania zmluvného vzťahu. 
8.5. Pokiaľ uchádzač nie je platcom DPH, výslovne na túto skutočnosť v ponuke   upozorní. 

 
9. Platobné podmienky a fakturácia: Predmet zákazky bude financovaný z vlastných finančných zdrojov UKF v Nitre. Verejný obstarávateľ neposkytuje preddavok. Podkladom na zaplatenie ceny  predmetu plnenia bude faktúra vystavená predávajúcim po splnení dodávky podľa objednávky (na každú objednávku zvlášť faktúra) na základe skutočne odobratého tovaru. K faktúre musí  byť  pripojený dodací  list  s dátumom dodania tovaru, menom a podpisom pracovníka verejného obstarávateľa, ktorý tovar prevzal. Splatnosť účtovného dokladu je do 30 dní odo dňa doručenia účtovného dokladu verejnému obstarávateľovi.  
 
10. Obsah ponuky: Uchádzač predloží vyplnenú prílohu č. 1 tejto výzvy. 
10.1. Podmienky účasti: 
· predloženie fotokópie dokladu o oprávnení dodávať tovar (výpis z obchodného registra alebo výpis zo živnostenského registra alebo iný doklad o oprávnení podnikať, vydaný podľa osobitných predpisov).  
· predloženie zoznamu motorových vozidiel, ktoré bude dodávateľ používať na prepravu uvedených tovarov, 
· predloženie potvrdenia Regionálnej veterinárnej a potravinovej správy o spôsobilosti podmienok na skladovanie uvedených potravín a surovín, 
· predloženie potvrdenia Regionálnej veterinárnej a potravinovej správy o spôsobilosti presne uvedených motorových vozidiel alebo záznam z kontroly vykonanej na motorových vozidlách, ktoré bude dodávateľ používať na prepravu uvedených tovarov. 

  
11. Uplynutie lehoty na predloženie ponúk: 09.12. 2019 do 9,00 hod.. 
 
12. Elektronická adresa, na ktorú sa majú ponuky doručiť elektronicky: jbelanova@ukf.sk
 
13. Kritériá na hodnotenie ponúk:  
13.1.Verejný obstarávateľ bude hodnotiť cenové ponuky podľa najnižšej celkovej ceny  v EUR vrátane DPH za predmet zákazky. V prípade, že uchádzač nie je platcom DPH, bude sa hodnotiť cena celkom. Najnižšia cena za celý predmet zákazky v EUR (v prílohe č.1 k tejto výzve). 
 

14. Ďalšie informácie: 
 
14.1. Verejný obstarávateľ si vyhradzuje právo neprijať žiadnu ponuku a zrušiť  vyhlásené verejné obstarávanie.  
14.2. Výzva na predloženie cenovej ponuky bude zverejnená na webovej stránke UKF v Nitre www.ukf.sk   
  

  V Nitre, dňa 28.11.2019   
                                          
                                                                                                  
                                                                      Schvaľuje:         Ing. Dagmar Trnáková 
[bookmark: _GoBack]                                                                                                 Vedúca odd.obstarávania                                                               
 
 
 
 
 
Príloha č. 1:  Špecifikácia predmetu zákazky
Príloha č. 2:  Návrh rámcovej dohody

